**DANOVA – inovativne usluge prijevoza za slijepe i slabovidne putnike u Dunavskoj regiji, jeste transnacionalni projekat saradnje sufinansiran od strane Dunavskog transnacionalnog programa Interreg, jedan od ciljeva programa Evropske teritorijalne suradnje koji je finansiran od strane Evropske Unije.**

Cilj DANOVA projekta jeste poboljšanje pristupačnosti aerodroma, luka, vozova i autobuskih stajališta za slijepe i slabovidne osobe razvijanjem novih usluga i kompetencija kako bi im se omogućio potpun pristup svim uslugama i informacijama o prijevozu. Projekat u trajanju od 30 mjeseci (01.07.2020. – 31.12.2022.) i sa ukupnim budžetom od **2.192.546,66** EUR-a zajedno povezuje partnere iz 9 različitih zemalja motivisane da zajedno surađuju kako bi infrastrukturu prijevoza učinile više pristupačnom.

U Evropi ima preko 30 miliona slijepih i slabovidnih osoba koje nisu u mogućnosti putovati samostalno jer više od 96% prijevoznog sistema u Evropi, posebno u Dunavskoj regiji, još uvijek nije u potpunosti pristupačno osobama sa oštećenjima vida. Veoma je teško, a u nekim slučajevima čak i nemoguće, putnicima koji su slijepi i slabovidni da koriste uobičajeni prijevoz kao što su avioni, željeznice ili javni gradski prijevoz. Razlozi za ovo su razni: slijepi i slabovidni putnici nemaju jednak pristup modernim vizualnim ili pisanim informacijama u vezi prijevoza; osoblje često nije obučeno da pomogne i na odgovarajući način komunicira sa slijepim i slabovidnim putnicima; razlike u državnim zakonima o izlazu iz jedne zemlje u drugu, itd. U cijeloj Dunavskoj regiji, povećava se potreba za organizacijama koje rade i predstavljaju slijepe i slabovidne osobe da uspostave nove usluge kako bi transportnu infrastrukturu učinilo više dostupnom i uključivom i gdje bi se sa slijepim osobama bilo ophođeno kao sa jednakim.

Cilja DANOVA projekta jeste da udovolji ovoj potrebi ukazivanjem na nekoliko konkretnih i određenih krajnjih rezultata kroz integrirani i transnacionalni pristup:

* međunarodno istraživanje najboljih rješenja koja bi se prenijela na Dunavsku regiju;
* strategija kapitalizacije kako bi se podržali donositelji odluka o primjeni prepoznatih rješenja na efikasan način;
* uključenost interesnih skupina u proces izrade novog transnacionalnog koncepta o potpuno pristupačnom sistemu prijevoza za slijepe i slabovidne osobe u Dunavskoj regiji.
* testiranje inovativnih rješenja na obuhvaćenim teritorijama;
* obučavanje osoblja o korištenju usluga i kako na odgovarajaući način pomoći i komunicirati sa slijepim osobama.

Konzorcij od 14 partnera je pod vođstvom Zračne luke Dubrovnik, Hrvatska. Konzorcij je dobro uravnotežen u vezi uključenosti aerodroma, luka, institucija za istraživanje, lokalnih vlasti i udruženja koji predstavljaju slijepe osobe: Aerodrom Bratislava, Aerodrom Budimpešta, Centar za transport Budimpešte, Univerzitet Maribor, Bugarsko udruženje za transport i tehnološke inovacije, Hrvatska udruga slijepih, Austrijsko udruženje slijepih i slabovidnih, Lučka uprava Dubrovnik, Općina Maribor, Aerodromi Crne Gore, Luka Kotor, Međunarodni aerodrom Sarajevo, Moldavsko udruženje slijepih.

Projekat također uključuje i 4 udružena partnera: Slovačka udruga slijepih i slabovidnih, Aerodrom Ljubljana, Uprava za civilnu avijaciju Republike Moldavije i Centar za inovacije DEX.

Detalji projekta:

Broj projekta: 543

Datum početka: 01.07.2020

Datum završetka: 31.12.2022

Ukupni budžet: 2.192.546,66 EUR-a

Doprinos ERDF-a: 1.739.970,00 EUR-a

Doprinos IPA II: 362.130,00 EUR-a

Doprinos ENI-MD-a: 90.446,66 EUR-a